07/06/2013 | Administración LocalMunicipal
Val do Dubra
Anuncio aprobación bolsa emprego persoal apoio Escola Infantil

A Xunta de Goberno Local na súa sesión do día 21/05/2013 acordou aprobar as seguintes bases para a bolsa de traballo de persoal de apoio do centro de educación infantil do concello de Val do Dubra e abrir o prazo de presentación de solicitudes, que será de vinte días naturais a partir da publicación deste acordo no Boletín Oficial da Provincia da Coruña. O obxecto desta convocatoria é crear unha bolsa de traballo para, no seu caso, realizar a contratación laboral temporal (interinidade, naqueles casos nos que sexa preciso cubrir ao persoal de apoio da Escola Infantil Municipal ben sexa por necesidades do servizo, baixas regulamentarias, vacacións, etc.), de conformidade co disposto na Lei 7/2007, do 12 de abril, do estatuto básico do empregado público, na Lei 7/1985, do 2 de abril, no Real decreto lexislativo 781/1986, do 18 de abril, no Decreto lexislativo 1/2008, do 13 de marzo, polo que se aproba o texto refundido da lei da función pública de Galicia, no Real decreto 2720/1998, do 18 de decembro e nas demais disposicións de pertinente aplicación, con suxeición ás seguintes condicións: “ Denominación: persoal de apoio. “ Natureza do contrato: laboral interina (substitución) “ Modalidade: interinidade considerada no art.15 c) do Estatuto dos traballadores do 24 de marzo de 1995. “ Duración: mentres dure a situación que motiva a ausencia da titular. - Funcións: as propias desta categoría profesional no Concello da Val do Dubra segundo o marcado no Decreto 329/2005 de 28 de xullo (DOG 156 de 16/08/2005). Para tomar parte neste proceso selectivo, os/as aspirantes deberán reunir os seguintes requisitos referidos todos e cada un á data en que finalice o prazo para presentar solicitudes: a) Ter a nacionalidade española ou ser nacional dun Estado membro da Unión Europea ou nacional dalgún Estado ao cal, en virtude dos tratados internacionais realizados pola Unión Europea e ratificados por España, sexa de aplicación a libre circulación de traballadores/as nos termos dispostos no artigo 57 da Lei 7/2007. Así mesmo poderán participar, en igualdade de condicións que os españois, os estranxeiros con residencia legal en España de conformidade co contido na Lei 4/2000, do 11 de xaneiro, sobre dereitos e liberdades dos estranxeiros en España. b) Ter máis de 16 anos e non cumpridos os 65 anos de idade. c) Estar en posesión de calquera das titulacións seguintes: licenciado en Pedagoxía ou Psicopedagoxía; ou mestre especialista en educación infantil ou equivalente; ou técnico superior en educación infantil ou equivalente; ou técnico en atención sociosanitaria; técnico superior en animación sociocultural; técnico en coidados auxiliares de enfermería; diplomado/a en Puericultura recoñecido pola Consellería de Sanidade ou aqueloutras recoñecidas como apropiadas polo órgano competente na autorización do centro. d) Non padecer enfermidade ou defecto físico que impida o normal exercicio das tarefas habituais e funcións correspondentes ao posto de traballo ao que se opta. e) Non estar condenado/a por delito doloso, nin estar inhabilitado/a para exercer as funcións públicas, nin separado/a do servizo nas administracións públicas por expediente disciplinario ou resolución xudicial firme. Será aplicable, non obstante, o beneficio de rehabilitación, segundo as normas penais e administrativas, que o/a aspirante deberá acreditar mediante o correspondente documento oficial. f) Non incorrer en causa de incompatibilidade ou de incapacidade, conforme á normativa vixente.1. As persoas interesadas presentarán unha solicitude dirixida ao alcalde na que farán constar que reúnen todos e cada un dos requisitos establecidos na base segunda desta convocatoria, referidos sempre ao día en que remate o prazo para presentar solicitudes. As citadas solicitudes presentaranse no Rexistro Xeral do Concello en horas de oficina durante o prazo de vinte días naturais, que se iniciará ao día seguinte de publicar o anuncio destas bases no Boletín Oficial da Provincia da Coruña. Tamén se publicará no taboleiro de edictos da casa do concello. Asemade poderanse presentar na forma que determina o artigo 38.4 da Lei 30/1992, de réxime xurídico das administración públicas e do procedemento administrativo común; neste caso, os/as concursantes deberán comunicalo mediante telegrama ou telefax durante o mesmo prazo que o de presentar solicitudes; o prazo rematará ás 15:00 horas do último día para presentar as solicitudes. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro Xeral será a que se considere para todos os efectos.2. Necesariamente xunto coa solicitude para tomar parte neste proceso selectivo os/as aspirantes deberán achegar, inescusablemente, a seguinte documentación: - A fotocopia do DNI. - A fotocopia da titulación esixida na base 2.ª, letra c) desta convocatoria. - A fotocopia do permiso de conducir. - O orixinal ou a fotocopia compulsada dos méritos obxecto de valoración. Deberá achegarse cun índice no que se enumerarán os méritos relativos á fase de formación que indique o nome da actividade formativa e o número de horas; así como no relativo á experiencia, indicar o posto de traballo e as datas de inicio e de finalización do desempeño deste. A presentación deste índice non exime de presentar os documentos acreditativos correspondentes. - No seu caso, o certificado de perfeccionamento na lingua galega ou CELGA 4, expedido polo organismo oficial para o efecto, ou o título acreditativo expedido pola entidade académica para tal fin. - O seu email e número de teléfono. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras comunidades autónomas do Estado español ou doutros países, para que teñan validez deberán estar redactados na lingua castelá ou traducidos polo organismo competente da respectiva comunidade, ou debidamente validados e apostilados pola correspondente oficina diplomática española ou organismo competente.3. Ao presentar a solicitude para participar no proceso selectivo, entenderase que os/as interesados/as aceptan e acatan todas e cada unha das bases desta convocatoria.1. Despois de rematar o prazo para presentar solicitudes, o alcalde ditará, no prazo máximo de tres días naturais, a resolución que declare aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos e na páxina web do Concello e será determinante para os efectos de posibles impugnacións e recursos, de conformidade co formulado na lei. Os/as aspirantes excluídos/as, dispoñerán dun prazo de tres días naturais, seguintes aos de publicar a antedita resolución, para presentar as reclamacións oportunas ou as emendas de defectos, nos termos do art.71 da Lei 30/92 do 26 de novembro.2. Posteriormente, o alcalde declarará aprobada a listaxe definitiva de admitidos/as e excluídos/as, e que se publicará no taboleiro de edictos e na páxina web do Concello. Na mesma resolución o alcalde determinará o lugar, a data e a hora da reunión do Tribunal para levar a cabo a valoración dos méritos, así como a composición do órgano de selección.3. De non existir aspirantes excluídos/as, o alcalde elevará a definitiva a listaxe provisional na mesma resolución de aprobación e indicará o lugar, a data e a hora da reunión do Tribunal para realizar a valoración dos méritos, así como a composición do órgano de selección. O tribunal cualificador será designado por decreto da Alcaldía no momento de aprobar as listaxes definitivas de admitidos/as e excluídos/as, e a súa formación seguirá os criterios do artigo 60 da Lei 7/2007 do estatuto básico do empregado público. Estará formado do seguinte xeito: o Presidente/a: un/unha traballador/a da Administración pública, sexa funcionario/a ou persoal laboral fixo. o Vogais: tres traballadores/as da Administración pública, sexan laborais fixos ou funcionarios/as. o Secretario/a: o da Corporación ou persoa en quen delegue, que actuará con voz e voto. Todos/as os/as compoñentes deberán contar con titulación académica ou especialización profesional igual ou superior á esixida para o acceso ás prazas. O tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente, un vogal e do secretario. O tribunal poderá dispoñer que se incorporen asesores/as especialistas para as probas que considere pertinentes, que se limitarán a exercer as súas especialidades técnicas con base exclusivamente nas cales colaborarán co órgano de selección. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non expresado nestas bases. Os membros dos tribunais deberán absterse de formar parte destes cando concorran as circunstancias contidas no artigo 28 da Lei 30/1992 do 26 de novembro, e notificarllo á autoridade convocante. Asemade, os/as aspirantes poderán recusalos de acordo co artigo 29 da mencionada lei.1. O sistema de provisión será o concurso dadas as características da selección que fan preciso contar cunha persoa que acredite non só coñecementos sobre a materia nos seus diversos ámbitos, o que se manifesta coa formación, senón tamén a experiencia.2. Unha vez concluida a valoración, será suficiente con expoñer os resultados no taboleiro de edictos do Concello. Así mesmo, e sempre que sexa posible, poderá publicarse, a título informativo e complementario, na web municipal. Despois de que o Tribunal conclúa a valoración do concurso, esta publicarase no taboleiro de edictos do Concello, indicando a puntuación obtida coa orde que resulte da valoración dos méritos presentados que será a orde de chamada no caso que sexa preciso cubrir a vacante. Se durante o desenvolvemento do proceso selectivo o tribunal chegase a coñecer que algún/ha dos/as aspirantes carece de calquera dos requisitos esixidos na convocatoria, será excluído/a, tras darlle audiencia á persoa interesada, e comunicaráselle no mesmo día á autoridade que convocase o proceso selectivo.3. Proba de avaliación do coñecemento da lingua galega, só para aqueles/as aspirantes que non puidesen acreditalo documentalmente Esta proba estará dirixida a que o Tribunal comprobe, que os/as aspirantes comprenden, falan e escriben correctamente o galego. Será de carácter obrigatorio e eliminatorio e cualificarase como apto/non apto. Consistirá na tradución directa e/ou inversa dun ou varios textos, en castelán ou galego, facilitados polo tribunal, nun tempo máximo de 30 minutos. Non obstante, as persoas aspirantes que acrediten coñecer a lingua galega, con carácter previo e de maneira normativamente establecida, quedarán exentas de realizar a dita proba e daráselles por superada coa cualificación de apto/a.4. A cualificación definitiva do proceso selectivo será o resultado da suma das puntuacións outorgadas polo tribunal na fase de concurso. Logo de establecer a puntuación final de cada aspirante, elaborarase unha listaxe destes/as baseándose na súa puntuación e por orde decrecente. No suposto de empate nas puntuacións de dous ou máis aspirantes, este resolverase mediante a realización dunha entrevista persoal, ao abeiro do disposto no art.61.5 da Lei 7/2007 do 12 de abril. O órgano de selección someterá os/as aspirantes a unha entrevista para determinar o seu nivel de coñecemento sobre as características propias do concello, as funcións propias da praza e na que poderá formular as preguntas que considere oportunas co fin de valorar a formación xeral e outros méritos que considere oportunos (aptitudes, actitudes, habilidades, coñecementos, etc do/a aspirante en relación co posto de traballo que hai que cubrir). Cualificarase de cero a cinco puntos. No suposto de que o/a seleccionado/a non presente a documentación requirida ou ben renuncie ao posto obtido, a proposta de contratación efectuaráselle ao/á seguinte da listaxe de puntuación obtida.6. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste concello. Coa finalidade de facilitar o acceso á información dos/as aspirantes, e sempre con carácter complementario, tanto as convocatorias e as bases como os sucesivos anuncios relativos ao proceso selectivo, poderán publicarse na web municipal, unha vez feita a publicación no taboleiro de edictos do Concello. Estas publicacións na web non terán validez para os efectos de computar os prazos e a información de carácter persoal contida nestas será posible baixo a consideración de que os/as aspirantes, ao asinaren a solicitude para participar no proceso selectivo, se someten e aceptan todas as cláusulas establecidas na presente convocatoria e as bases reguladoras. Os restantes usos dos datos persoais contados nas solicitudes serán de carácter interno e de uso restrinxido.7. De conformidade co disposto na Lei orgánica 15/199, do 13 de decembro, de protección de datos de carácter persoal, os datos persoais serán incorporados a un ficheiro de titularidade do Concello da Val do Dubra e utilizaranse exclusivamente en relación co desenvolvemento do proceso selectivo. Os/As aspirantes poderán exercitar os seus dereitos de acceso, rectificación ou cancelación enviando unha solicitude por escrito, xunto coa fotocopia do DNI, dirixida ao Concello da Val do Dubra.1. Logo de concluír a cualificación final do proceso selectivo, o tribunal publicará no citado taboleiro de edictos a listaxe por orde da puntuación total final, con especificación desta. Cada unha/un das/os aspirantes propostos/as presentarán na Secretaría Xeral do Concello, no prazo de tres días naturais (que hai que contar a partir de que se publique o resultado da selección), os documentos que acrediten que cumpren todos e cada un dos requisitos esixidos na base 2.ª desta convocatoria xunto coa tarxeta da Seguridade Social, no caso de que non os presentasen xunto coa solicitude para tomar parte neste proceso selectivo. Se dentro do prazo indicado, salvo casos de forza maior, o/a aspirante proposto/a non presentase a súa documentación ou non acreditase reunir os requisitos esixidos, non se poderá contratar, e quedarán anuladas todas as súas actuacións, sen prexuízo das responsabilizades en que puidese incorrer por falsidade na solicitude ou na documentación presentada para tomar parte neste proceso selectivo. Nese suposto nomearase o seguinte no proceso selectivo. No caso de que no seu día sexa preciso acudir á bolsa de emprego para cubrir unha praza, previamente a asinar o contrato, deberá efectuarse o chamamento aos membros da bolsa, sendo a orde de chamada a que resulte deste proceso selectivo. A chamada levarase a cabo, sempre que sexa posible, mediante comunicación postal ou mediante a oportuna comunicación telefónica e telemática (email). No expediente quedará constancia dos chamamentos levados a cabo. Se a/o aspirante acepta a proposta de contratación, deberá subscribir a declaración á que se refire o artigo 13.1 do Real decreto 598/1985, do 30 de abril, sobre incompatibilidades. Mentres non se formalice o respectivo contrato e non se incorpore ao posto de traballo, a/o aspirante non terá dereito a percepción económica de ningunha clase. A persoa contratada estará obrigada a prestar a súa xornada de traballo na medida e na forma requiridas polo interese do servizo, de acordo coa lexislación aplicable, e quedará sometida a un período de proba, co alcance previsto no artigo 14 do Estatuto dos traballadores, e estará suxeita á lexislación laboral pertinente. As condicións de traballo serán as mesmas cas do posto a cubrir. Será causa de baixa na bolsa de traballo a petición voluntaria do integrante da lista, e a negativa a incorporarse sen causa xustificada ao posto para o que se requira á persoa así como a negativa a incorporarse por causa xustificada en dous chamamentos distintos. A orde de prelación na bolsa de traballo virá determinada pola baremación dos méritos aportados con arreglo aos seguintes: Formación: Cursos homologados relacionados coas función propias da praza á que se aspira impartidos pola Administración Pública, Universidades, centros públicos ou concertados, organismos oficiais e demais formación homologada, durante os dez últimos anos, referidos á data na que remate o prazo de presentación de instancias. Non se comprenderá na denominación de curso os seminarios, xornadas, simposios ou equivalentes. - Cursos de menos de 20 horas------------------------------–––––––––––––––0,15 puntos/curso - Cursos de 20 a 50 horas-------------------------------------–––––––––––––––––0,25 puntos/curso - Cursos de 51 a 70 horas------------------------------------–––––––––––––––––0,50 puntos/curso - Cursos de 71 a 100 horas-----------------------------------––––––––––––––––1,00 puntos/curso - Cursos de 101 a 300 horas-----------------------------------–––––––––––––––1,50 puntos/curso - Cursos de 301 horas a en adelante----------------------------–––––––––––2,25 puntos/curso - Título de iniciación en lingua galega ou equivalente-----------------––-0,25 puntos - Título de perfeccionamento en lingua galega ou equivalente----0,50 puntos (no caso de que se posúan os títulos de iniciación e perfeccionamento, só se valorará este último) Con carácter xeral, a acreditación dos méritos relativos a formación efectuarase mediante o título acreditativo (diploma) ou certificado expedido polo organismo ou pola entidade organizadora dos cursos. No suposto de quen a acreditación dos cursos non figure o número de horas, éstes non serán tido sen conta. Experencia profesional: só se valorará aquela relativa aos últimos dez anos acreditada mediante informe de vida laboral e certificado de servizos prestados emitido polo funcionario competente da entidade onde teña prestado servizos ou polo responsable do centro privado onde se prestaran os servizos. A vida laboral expedida pola Tesourería Xeral de Seguridade Social, por sí sola non será título suficiente para acreditar este apartado. - Por desempeñar un posto de traballo na mesma ou superior corpo, escala, subescala e/ou categoría da lista da que se pretende formar parte nunha Administración pública------------------------------------------------0,20 puntos/mes - Por desempeñar un posto de traballo na mesma ou superior corpo, escala, subescala e/ou categoría da lista da que se pretende formar parte nunha empresa privada------------------------------------------------------------0,15 puntos/mes Os contratos/nomeamentos prestados en réxime de xornada parcial puntuaranse segundo a súa duración proporcionalmente á xornada realizada polos traballadores. Primeira. Para todo o non previsto nestas bases, ou naquilo que as contradigan, será de aplicación supletorio o establecido na Lei reguladora das bases de réxime local, na Lei de Administración local de Galicia, no Real decreto 896/1991, no Real decreto 364/1995 e na demais lexislación vixente que sexa de aplicación. Segunda. Agás a convocatoria, que se publicará no BOP da Coruña, os sucesivos actos e comunicacións que se deriven de realizar este proceso selectivo publicaranse, exclusivamente, a través do taboleiro de anuncios da casa do concello. A publicación na páxina web do concello da Val do Dubra terá carácter potestativo. Terceira. Todos os actos administrativos derivados desta convocatoria, así como da actuación do tribunal, poderán ser impugnados polas persoas interesadas nos casos e na forma establecida pola Lei de procedemento administrativo e polas normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Cuarta. Contra as presentes bases e contra a resolución que as aproba, que pon fin á vía administrativa, poderase interpoñer un recurso contencioso-administrativo ante o Xulgado Contencioso-Administrativo da Coruña, no prazo de dous meses (que hai que contar desde o día seguinte ao de publicar a convocatoria). Con carácter potestativo e previo, poderá interpor un recurso de reposición ante o mesmo órgano que adoptou o acordo de aprobación, no prazo dun mes (que hai que contar desde o día seguinte ao de publicar a convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para interpoñer o recurso contencioso-administrativo será de seis meses, que hai que contar desde o día seguinte a aquel no que se produza a desestimación presunta do recurso de reposición interposto. Todo iso sen prexuízo do que poida exercitar calquera outro que considere procedente. Val do Dubra, 31 de maio de 2013 O alcalde, Ramón Varela Mariño